LATVIJAS REPUBLIKAS MINISTRU KABINETS

2021. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2014.gada 20.maija noteikumos Nr.255 "Noteikumi par distances līgumu"**

*Izdoti saskaņā ar*[*Patērētāju tiesību aizsardzības likuma*](https://likumi.lv/ta/id/23309-pateretaju-tiesibu-aizsardzibas-likums)[*10.panta*](https://likumi.lv/ta/id/23309-pateretaju-tiesibu-aizsardzibas-likums#p10)*otro daļu*

Izdarīt Ministru kabineta 2014.gada 20.maija noteikumos Nr.255 "[Noteikumi par distances līgumu](https://likumi.lv/ta/id/266462-noteikumi-par-distances-ligumu)" (Latvijas Vēstnesis, 2014, 102. nr.; 2016. 177., nr.) šādus grozījumus:

1. Aizstāt noteikumu tekstā vārdus “prece vai pakalpojums” (attiecīgajā locījumā) ar tekstu “prece, pakalpojums, tostarp digitāls pakalpojums vai digitāls saturs” (attiecīgajā locījumā).
2. 5.punktā:

izteikt 5.3.apakšpunktu šādā redakcijā:

“5.3. pārdevēja vai pakalpojuma sniedzēja juridiskā adrese, tālruņa numurs un elektroniskā pasta adrese, kā arī papildus citi tiešsaistes saziņas līdzekļi, kas garantē rakstiskās komunikācijas (tostarp tās datuma un laika) saglabāšanu pastāvīgā informācijas nesējā, kā arī ziņas par minētajiem papildus līdzekļiem, ja pārdevējs vai pakalpojuma sniedzējs šādus līdzekļus nodrošina. Visiem minētajiem saziņas līdzekļiem jānodrošina, lai patērētājs varētu ātri un efektīvi sazināties ar pārdevēju vai pakalpojuma sniedzēju. Ja attiecināms, sniedzama arī tās personas identitāte un juridiskā adrese, kuras uzdevumā pārdevējs vai pakalpojuma sniedzējs darbojas;”;

papildināt noteikumus ar 5.5.1apakšpunktu šādā redakcijā:

“5.5.1 ja attiecināms, informācija par to, ka cena ir pielāgota, balstoties uz automatizēti pieņemtu lēmumu;”;

izteikt 5.20. un 5.21.apakšpunktu šādā redakcijā:

“5.20. ja attiecināms, preču, kam ir digitāli elementi, digitālā satura un digitālo pakalpojumu funkcionalitāte, tai skaitā tehniskās aizsardzības pasākumi;

5.21. ja attiecināms, būtiska informācija par preču, kurām ir digitāli elementi, digitālā satura un digitālo pakalpojumu saderību un savietojamību, ja šī informācija pārdevējam vai pakalpojuma sniedzējam ir zināma vai viņam pamatoti vajadzētu to zināt;”.

1. Papildināt noteikumus ar 5.1punktu šādā redakcijā:

“5.1 Pirms patērētājs ir uzņēmies distances līguma saistības vai piekritis piedāvājumam tiešsaistes tirdzniecības vietā, tiešsaistes tirdzniecības vietas pakalpojuma sniedzējs skaidri, saprotami un distances saziņas līdzekļiem atbilstošā veidā sniedz patērētājam šādu informāciju:

5.11. īpašā tiešsaistes saskarnes sadaļā, kas ir tieši un viegli pieejama no lapas, kurā izvietoti piedāvājumi - vispārīgu informāciju par galvenajiem parametriem, kas nosaka patērētājiem sniegto preču vai pakalpojumu, digitālo saturu vai digitālo pakalpojumu ranžējumu atbilstoši patērētāja meklēšanas pieprasījumam un šo parametru relatīvo nozīmi salīdzinājumā ar citiem parametriem;

5.12. vai trešā persona, kas piedāvā preci, pakalpojumu, tostarp digitālo pakalpojumu vai digitālo saturu, ir vai nav pārdevējs vai pakalpojuma sniedzējs Patērētāju tiesību aizsardzības likuma izpratnē, atbilstoši šīs trešās personas sniegtajai informācijai tiešsaistes tirdzniecības vietas pakalpojumu sniedzējam;

5.13. ja trešā persona, kas piedāvā preci, pakalpojumu, tostarp digitālo pakalpojumu vai digitālo saturu, nav pārdevējs vai pakalpojuma sniedzējs Patērētāju tiesību aizsardzības likuma izpratnē, izceltā veidā norāda, ka patērētāju tiesības uz noslēgto līgumu nebūs attiecināmas;

5.14. ja attiecināms, norāda, kā no līguma izrietošās saistības tiek sadalītas starp trešo personu, kas piedāvā preci, pakalpojumu, tostarp digitālo pakalpojumu vai digitālo saturu, un tiešsaistes tirdzniecības vietas pakalpojuma sniedzēju, neietekmējot atbildību, kas tiešsaistes tirdzniecības vietas pakalpojuma sniedzējam vai trešajai personai ir paredzēta saskaņā ar citiem normatīviem aktiem.”.

1. Izteikt 15.punktu šādā redakcijā:

“15. Ja līguma noslēgšanai izmantotajam distances saziņas līdzeklim ir vietas vai laika ierobežojumi informācijas norādīšanai, pārdevējs vai pakalpojuma sniedzējs pirms līguma noslēgšanas distances saziņas līdzeklī sniedz šo noteikumu 5.1., 5.2., 5.5., 5.6., 5.7., 5.17.apakšpunktā norādīto informāciju, kā arī 5.10.punktā norādīto **-** informācija par atteikuma tiesību izmantošanas nosacījumiem, termiņu un kārtību. Pārējo šo noteikumu [5.punktā](https://likumi.lv/ta/id/266462#p5) norādīto informāciju, kā arī 5.10.punktā minēto, šo noteikumu pielikuma B daļā iekļauto, atteikuma veidlapu pārdevējs vai pakalpojuma sniedzējs sniedz saskaņā ar šo noteikumu [11. punktu](https://likumi.lv/ta/id/266462#p11).”.

1. Izteikt 18.punktu šādā redakcijā:

“18. Ja līgumā paredzēts, ka patērētājam ir pienākums maksāt par pakalpojumu un patērētājs ir informējis pakalpojuma sniedzēju par vēlēšanos saņemt pakalpojumu šo noteikumu 19.punktā minētā atteikuma tiesību termiņa izmantošanas laikā, pakalpojuma sniedzējs pieprasa patērētājam iesniegt skaidru pieprasījumu un pieprasa patērētājam apliecināt, ka patērētājs zaudēs atteikuma tiesības, tiklīdz pakalpojuma sniegšana būs pilnībā pabeigta”.

1. Papildināt 22.1. apakšpunktu aiz vārdiem “gan pakalpojumu” un 22.13.apakšpunktu aiz vārda “zaudēšanu” ar jaunu teikumu šādā redakcijā:

“Attiecīgo patērētāja apliecinājumu un skaidro piekrišanu pakalpojuma sniedzējam pienākums iegūt tikai attiecībā uz tiem līgumiem, saskaņā ar kuriem patērētājam ir pienākums maksāt.”.

1. Izteikt informatīvo atsauci uz Eiropas Savienības direktīvu šādā redakcijā:

**“Informatīva atsauce uz Eiropas Savienības direktīv****ām**

Noteikumos iekļautas tiesību normas, kas izriet no:

1. Eiropas Parlamenta un Padomes 2011.gada 25.oktobra Direktīvas [2011/83/ES](http://eur-lex.europa.eu/eli/dir/2011/83/oj/?locale=LV) par patērētāju tiesībām un ar ko groza Padomes Direktīvu [93/13/EEK](http://eur-lex.europa.eu/eli/dir/1993/13/oj/?locale=LV) un Eiropas Parlamenta un Padomes Direktīvu [1999/44/EK](http://eur-lex.europa.eu/eli/dir/1999/44/oj/?locale=LV) un atceļ Padomes Direktīvu [85/577/EEK](http://eur-lex.europa.eu/eli/dir/1985/577/oj/?locale=LV) un Eiropas Parlamenta un Padomes Direktīvu [97/7/EK](http://eur-lex.europa.eu/eli/dir/1997/7/oj/?locale=LV);
2. Eiropas Parlamenta un Padomes 2019. gada 27. novembra Direktīva (ES) 2019/2161, ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (Dokuments attiecas uz EEZ).”.
3. Pielikumā:

svītrot A sadaļas “Atteikuma tiesības” daļas trešajā teikumā vārdu “faksu”;

aizstāt “Skaidrojums pārdevējam vai pakalpojuma sniedzējam par A daļas aizpildīšanu” daļas otrajā norādījumā tekstu “un, ja ir, savu tālruņa numuru, faksa numuru un e-pasta adresi” ar tekstu “tālruņa numuru un e-pasta adresi”;

aizstāt B sadaļas otro teikumu ar tekstu “Adresāts: [šeit pārdevējs vai pakalpojuma sniedzējs norāda pārdevēja vai pakalpojumu sniedzēja nosaukumu, faktisko adresi un e-pasta adresi]:”.

1. Ministru kabineta noteikumi stājas spēkā 2022.gada 1.janvārī.

|  |  |
| --- | --- |
| Ministru prezidents | 1. K. Kariņš |
|  |  |
| Ekonomikas ministrs | J. Vitenbergs |